
П Р О Т О К О Л
№ 7/26.02.2024г.


Днес, 26.02.2024г. от 16.00ч. в зала № 2 на Община Поморие се проведе седмо /извънредно/ заседание на Общински съвет – Поморие, мандат 2023-2027 година.
На заседанието присъстваха 19 от общо 21 общински съветници: Адам Георгиев Адамов, Веселин Атанасов Анестиев, Георги Тошков Вражев, Донка Георгиева Атанасова – Вранчева, Ива Димитрова Кусева, Иван Кънчев Дачев, Илиан Христов Щерев, Катя Аргирова Христофорова, Милен Тодоров Манолов, Назиле Сали Осман, Никола Дяков Абрашев, Николай Драгомиров Буковинов, Петя Янева Арнаудова, Радостин Колев Колев, Сезгин Хасан Кадил, Фатме Ахмед Хюсеин, Христо Александров Христов, Христо Стоянов Широков, Юсеин Мехмедали Мехмедали.
	
По уважителни причини не присъстваха Бейхан Али Мустафа и Найден Щерионов Пулакев.

На заседанието от общинска администрация присъстваха Иван Алексиев – Кмет на Община Поморие, Янчо Илиев – Зам.-кмет „БФ“, служители от общинска администрация, Илко Илчев – Директор на ОП „СО“ и д-р Нина Апостолова.

Беше предложен следния проект за
ДНЕВЕН   РЕД:

1.ОС-304/22.02.2024г. – Предложение от Адам Адамов – Председател на  Общински съвет – Поморие за приемане на Декларация за подкрепа на становището на Сдружение на хотелиери и ресторантьори Поморие, Сдружение „Чисто Море” - Поморие, Асоциация на туроператорите и турагентите – Поморие, Рибарско сдружение „Нептун” – Поморие относно приетия на първо четене Законопроект за енергията от възобновяеми източници в морските пространства.
2.ОС-271/15.02.2024г. - Докладна записка от Иван Алексиев – Кмет на Община Поморие, относно отдаване под наем на мери, пасища и ливади от Общински поземлен фонд за общо и индивидуално ползване за стопанската 2024 – 2025г.
3.ОС-279/19.02.2024г. - Докладна записка от Иван Алексиев – Кмет на Община Поморие, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД.
4.ОС-280/19.02.2024г. - Докладна записка от Иван Алексиев – Кмет на Община Поморие, относно освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД до провеждане на процедура за конкурс за избор на управител на „Медицински център 1 - Поморие“ ООД.
5.ОС-276/19.02.2024г. - Докладна записка от Иван Алексиев – Кмет на Община Поморие, относно решение на общински съвет на основание чл.21, ал.1, т.23 от ЗМСМА и във връзка с чл.15, ал.2 от Закона за устройство на черноморското крайбрежие за определяне на периода на забрана за извършване на строително – монтажни работи на територията на гр.Поморие и гр.Ахелой.

Заседанието беше открито от Адам Адамов – Председател на Общински съвет – Поморие.

г-н Адамов – Уважаеми г-н Алексиев – Кмет на Община Поморие, уважаеми г-н Илиев – зам.-кмет „Бюджет и финанси“, колеги, общински съветници, от администрацията, гости в залата, на основание чл.23, ал.4, т.1 от ЗМСМА и чл.10, ал.2, т.1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие, откривам седмото, извънредно заседание на Общински съвет – Поморие при следния проект за дневен ред. Колеги, дневният ред го има всеки пред вас. 18 общински съветника присъстват в залата, имаме кворум. Така че, направо преминаваме към гласуване на дневния ред. Който е „за“ така предложения дневен ред моля, да гласува.

Гласува се - 18 гласа „за”, 0 гласа „въздържали се”, 0 гласа „против” от 18 присъстващи общински съветници – приема се.

Заседанието премина при следния 
ДНЕВЕН   РЕД:

1.ОС-304/22.02.2024г. – Предложение от Адам Адамов – Председател на  Общински съвет – Поморие за приемане на Декларация за подкрепа на становището на Сдружение на хотелиери и ресторантьори Поморие, Сдружение „Чисто Море” - Поморие, Асоциация на туроператорите и турагентите – Поморие, Рибарско сдружение „Нептун” – Поморие относно приетия на първо четене Законопроект за енергията от възобновяеми източници в морските пространства.
2.ОС-271/15.02.2024г. - Докладна записка от Иван Алексиев – Кмет на Община Поморие, относно отдаване под наем на мери, пасища и ливади от Общински поземлен фонд за общо и индивидуално ползване за стопанската 2024 – 2025г.
3.ОС-279/19.02.2024г. - Докладна записка от Иван Алексиев – Кмет на Община Поморие, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД.
4.ОС-280/19.02.2024г. - Докладна записка от Иван Алексиев – Кмет на Община Поморие, относно освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД до провеждане на процедура за конкурс за избор на управител на „Медицински център 1 - Поморие“ ООД.
5.ОС-276/19.02.2024г. - Докладна записка от Иван Алексиев – Кмет на Община Поморие, относно решение на общински съвет на основание чл.21, ал.1, т.23 от ЗМСМА и във връзка с чл.15, ал.2 от Закона за устройство на черноморското крайбрежие за определяне на периода на забрана за извършване на строително – монтажни работи на територията на гр.Поморие и гр.Ахелой.

Т.1:„ПРИЕМАНЕ НА ДЕКЛАРАЦИЯ ЗА ПОДКРЕПА НА СТАНОВИЩЕТО НА СДРУЖЕНИЕ НА ХОТЕЛИЕРИ И РЕСТОРАНТЬОРИ ПОМОРИЕ, СДРУЖЕНИЕ „ЧИСТО МОРЕ” - ПОМОРИЕ, АСОЦИАЦИЯ НА ТУРОПЕРАТОРИТЕ И ТУРАГЕНТИТЕ – ПОМОРИЕ, РИБАРСКО СДРУЖЕНИЕ „НЕПТУН” – ПОМОРИЕ ОТНОСНО ПРИЕТИЯ НА ПЪРВО ЧЕТЕНЕ ЗАКОНОПРОЕКТ ЗА ЕНЕРГИЯТА ОТ ВЪЗОБНОВЯЕМИ ИЗТОЧНИЦИ В МОРСКИТЕ ПРОСТРАНСТВА.“

 г-н Адамов – По дневен ред колеги, първо е декларацията, която разгледахме на съвместната комисия. Ще прочета декларацията и след това ще я гласуваме. ОС-304/22.02.2024г. – Предложение от Адам Адамов – Председател на Общински съвет – Поморие за приемане на Декларация за подкрепа на становището на Сдружение на хотелиери и ресторантьори Поморие, Сдружение „Чисто Море” - Поморие, Асоциация на туроператорите и турагентите – Поморие, Рибарско сдружение „Нептун” – Поморие относно приетия на първо четене Законопроект за енергията от възобновяеми източници в морските пространства. И сега ще прочета, и Декларацията:

„ ДО 
Г-Н РОСЕН ЖЕЛЯЗКОВ
ПРЕДСЕДАТЕЛ НА НАРОДНО СЪБРАНИЕ НА РЕПУБЛИКА БЪЛГАРИЯ
ПРЕДСЕДАТЕЛИТЕ НА ПАРЛАМЕНТАРНИТЕ ГРУПИ


ДЕКЛАРАЦИЯ ЗА ПОДКРЕПА

Община Поморие и Общински съвет – Поморие заставаме зад становището на Сдружение на хотелиери и ресторантьори – Поморие, Сдружение „Чисто море“ – Поморие, Асоциация на туроператорите и турагентите  – Поморие, Рибарско сдружение „Нептун“ – Поморие относно приетия на първо четене Законопроект за енергията от възобновяеми източници в морските пространства.
Подкрепяме позицията, че възобновяемите енергийни източници в морето ще окажат изключително негативно влияние върху птици, морски бозайници, морска и дънна фауна и ще съсипят риболова и биоразнообразието в крайбрежните зони на Черно море. Това от своя страна ще доведе  и до преки загуби за бюджета и ще нанесе щети върху туризма и върху поминъка рибарство.
Апелираме Законът за енергията от възобновяеми източници в морските пространства да бъде преразгледан и да се вземе под внимание нашето становище като пряко заинтересована страна.“
Колеги, това е Декларацията. Кратка, точна и ясна. Без много да се впускаме в подробности. Затова направо преминаваме към гласуване.

Ива Кусева има предложение.

г-н Адамов – Заповядай.

г-жа Кусева – общински съветник – Уважаеми г-н Председател, с оглед на краткия срок за гласуване на второ четене на Законопроекта в Народното събрание предлагам, трета точка да включим. Предварително изпълнение.

Коментари в залата.

г-н Адамов – Да, добре, не е проблем. Ще приемем. Значи, 3-та точка…
Коментари в залата.

г-жа Кусева –…не е самата Декларация. Ние гласуваме решението.

г-н Адамов – Добре, добре. 3-та точка в решението ще стане „На основание чл.60, ал.1 от АПК, с оглед кратките срокове между първо и второ четене.“ Добре. Така, колеги предлагам тогава да гласуваме Предложението с направеното предложение от общинския съветник г-жа Кусева за предварително изпълнение. Който е „за”, моля да гласува.

Гласува се – 18 гласа „за”, 0 гласа „въздържали се”, 0 гласа „против” от 18 присъстващи общински съветници – приема се.

Т.2:„ОТДАВАНЕ ПОД НАЕМ НА МЕРИ, ПАСИЩА И ЛИВАДИ ОТ ОБЩИНСКИ ПОЗЕМЛЕН ФОНД ЗА ОБЩО И ИНДИВИДУАЛНО ПОЛЗВАНЕ ЗА СТОПАНСКАТА 2024 – 2025Г.”

г-н Адамов – Втора точка от дневния ред е докладна записка под номер: ОС-271/15.02.2024г. - Докладна записка от Иван Алексиев – Кмет на Община Поморие, относно отдаване под наем на мери, пасища и ливади от Общински поземлен фонд за общо и индивидуално ползване за стопанската 2024 – 2025г. Аз ще прочета становището от общата комисия. Комисиите приемат докладната записка и проекта за решение с поправката на техническа грешка в проекта за решение, в края на текста на т.1. на I., където пише „настоящия протокол“ да се чете „настоящото решение“. Някакви други предложения? Заповядайте, г-н Манолов.

г-н Манолов – общински съветник – Уважаеми г-н Алексиев, уважаеми г-н Адамов, уважаеми дами и господа общински съветници, вчера се проведе една среща с жителите на с.Лъка, на която ми би представен проблем, касаещ зачестили нападения от овчарски кучета на животновъди, използващи пасища в непосредствена близост до селото, чиито стада често навлизат в самите граници на с.Лъка. Запознах жителите с факта, че днес имаме извънредна сесия, на която ще се разглежда докладна, касаеща отдаването на пасища и ливади. Но имайки предвид нужното време за запознаване с проблема и разглеждането му на редовна комисия, поех ангажимент единствено да запозная общинския съвет с казуса, който да бъде разгледан в детайли на следваща редовна комисия.

г-н Адамов – Благодаря. Ами то това, което го казахте не е предмет на тази докладна, по – нататъка, да, ще го имаме в предвид и ще…ако трябва нещо писмено до директора на Общинско предприятие „Горско и селско стопанство“. Да има, все пак, нещо като жалба.
Милен Манолов коментира от залата.

г-н Адамов –  Добре, благодаря. Да, заповядайте, г-н Алексиев.

г-н Алексиев – Кмет на Община Поморие – Аз благодаря на г-н Манолов за това, което каза, но мисля, че е редно първо да бяха пуснали сигнал до общинска администрация, до предприятието, тъй като общинския съвет не е бюро жалби и справки. Няма подаден сигнал и в един момент се прави едно събрание, някой нещо казва, няма лошо и се свежда за сведение до общинския съвет. Какво ще направи общинския съвет?! Така, че малко по – сериозно да гледаме на нещата, нали. Нека първо да се пусне сигнала, да се извърши проверката. Има си по закон действия, които, който не стопанисва както трябва пасища, мери, може да му бъде и анулиран договора, и т.н. Така, че първо да се пусне сигнала и тогава да се коментира всичко друго.

г-н Адамов –  Благодаря Ви, г-н Алексиев.

г-н Манолов – Само едно уточнение, ако мога да направя. Да, г-н Алексиев е прав. Изготвя се в момента такъв сигнал. Аз взех отношение просто в случея, тъй като разглеждаме отдаване под наем на земеделски…на мери и пасища. В смисъл на това, че може би ще се иска преразглеждане в бъдеще за отдаването в близост до самото село на определени пасища. От тази гледна точка.

г-н Адамов – Да, добре. Така, колеги предлагам да гласуваме докладната записка с направените промени от комисията. Които са вместо „настоящия протокол“ да се чете „настоящото решение“. Преминаваме към поименно гласуване.

Христо Широков – общински съветник влиза в залата. Присъстващите общински съветници стават 19.

Председателят на съвета чете имената на общинските съветници и те отговарят „за”, „против” и „въздържал се” по приемане на докладна записка, относно отдаване под наем на мери, пасища и ливади от Общински поземлен фонд за общо и индивидуално ползване за стопанската 2024 – 2025г. с поправката на техническа грешка в проекта за решение, в края на текста на т.1. на I. „настоящия протокол“ да се чете „настоящото решение“.

Адам Георгиев Адамов					за
Бейхан Али Мустафа					-
Веселин Атанасов Анестиев				за
Георги Тошков Вражев 				за
Донка Георгиева Атанасова – Вранчева		за
Ива Димитрова Кусева 					за
Иван Кънчев Дачев 					за	
Илиан Христов Щерев 					за	
Катя Аргирова Христофорова 			за	
Милен Тодоров Манолов 				за	
Назиле Сали Осман 					за	
Найден Щерионов Пулакев 				-				
Никола Дяков Абрашев 				за	
Николай Драгомиров Буковинов 			за
Петя Янева Арнаудова 					за	
Радостин Колев Колев 					за
Сезгин Хасан Кадил 					за	
Фатме Ахмед Хюсеин 					за	
Христо Александров Христов 			за	
Христо Стоянов Широков 				за	
Юсеин Мехмедали Мехмедали	                 за

Гласува се – 19 гласа „за”, 0 гласа „въздържали се”, 0 гласа „против” от 19 присъстващи общински съветници – приема се.

Т.3:„ЗАЯВЛЕНИЕ ПОСТЪПИЛО В ОБЩИНА ПОМОРИЕ С ВХ. РЕГ. № 94К-1880-1/10.01.2024 Г. ОТ Д - Р КИРИЛ ХИНОВ ЗА ОСВОБОЖДАВАНЕТО МУ КАТО УПРАВИТЕЛ НА ТЪРГОВСКО ДРУЖЕСТВО „МБАЛ - ПОМОРИЕ“ ЕООД И ИЗБИРАНЕ НА ВРЕМЕННО ИЗПЪЛНЯВАЩ ДЛЪЖНОСТТА УПРАВИТЕЛ НА „МБАЛ - ПОМОРИЕ“ ЕООД“

г-н Адамов - Трета точка от дневния ред е докладна записка под номер: ОС-279/19.02.2024г.- Докладна записка от Иван Алексиев – Кмет на Община Поморие, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД. Колеги, сега ще прочета промените, които сме направили и в решението на докладната, и в договора за управление. Така, в т.4 се допълва с името на „Илко Тодоров Илчев – магистър здравен мениджмънт“; текста на т.6 се допълва с „който е неразделна част от настоящото решение“. Комисиите приемат проекта за договор със следните промени: В чл.6, в текста на т.6.1 „държавата“ да се чете „общината“; В т.15.7. „за повече от 6 месеца“ да се чете „за повече от 45 дни“; В чл.23, това е в договора, да. В чл.23 „Управителят има право на 30 работни дни платен годишен отпуск“ да се чете „Управителят има право на 15 работни дни платен годишен отпуск“; Чл.29 да отпадне, като чл.30 става 29 и чл.31 става чл.30. И искам да направя още едно предложение. Пропуснали сме го на комисията - Чл. 13. Да се чете: „Настоящият договор се сключва за срок от влизане в сила на решение №“ - едикой си номер, сега като го вземем ще го запишем „на Общински съвет - Поморие до избор на управител на „МБАЛ - Поморие“ ЕООД считано от “ – ще запишем датата „като се допълни съответно номера на Решението и датата на влизането му в сила.“ Това пропуснахме да го направим по време на комисията, но е задължително. Защото трябва след това, като се вписва договора да има решението и датата. Някой друг да има някакви предложения? Да сме пропуснали нещо друго? Не виждам. Колеги, предлагам ви да гласуваме докладната записка с направените промени в комисията и това от мен по време на заседанието. Преминаваме към поименно гласуване.

Председателят на съвета чете имената на общинските съветници и те отговарят „за”, „против” и „въздържал се” по приемане на докладна записка, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД с направените промени и допълнения.

Адам Георгиев Адамов					за
Бейхан Али Мустафа					-
Веселин Атанасов Анестиев				за
Георги Тошков Вражев 				за
Донка Георгиева Атанасова – Вранчева		за
Ива Димитрова Кусева 					за
Иван Кънчев Дачев 					за	
Илиан Христов Щерев 					за	
Катя Аргирова Христофорова 			за	
Милен Тодоров Манолов 				за	
Назиле Сали Осман 					за	
Найден Щерионов Пулакев				- 				
Никола Дяков Абрашев 				за	
Николай Драгомиров Буковинов 			за
Петя Янева Арнаудова 					за	
Радостин Колев Колев 					за
Сезгин Хасан Кадил 					за	
Фатме Ахмед Хюсеин 					за	
Христо Александров Христов 			възд.	
Христо Стоянов Широков 				за
Юсеин Мехмедали Мехмедали 			за

Гласува се – 18 гласа „за”, 1 гласа „въздържали се”, 0 гласа „против” от 19 присъстващи общински съветници – приема се.

Т.4:„ОСВОБОЖДАВАНЕ НА Д-Р ИРИНА ДАНЧЕВА ЯНЧЕВА КАТО УПРАВИТЕЛ НА ТЪРГОВСКО ДРУЖЕСТВО „МЕДИЦИНСКИ ЦЕНТЪР 1 - ПОМОРИЕ“ ООД, ИЗБИРАНЕ НА ВРЕМЕННО ИЗПЪЛНЯВАЩ ДЛЪЖНОСТТА УПРАВИТЕЛ НА „МЕДИЦИНСКИ ЦЕНТЪР 1 - ПОМОРИЕ“ ООД ДО ПРОВЕЖДАНЕ НА ПРОЦЕДУРА ЗА КОНКУРС ЗА ИЗБОР НА УПРАВИТЕЛ НА „МЕДИЦИНСКИ ЦЕНТЪР 1 - ПОМОРИЕ“ ООД.”

г-н Адамов – Четвърта точка, колеги, от дневния ред е докладна записка под номер: ОС-280/19.02.2024г.- Докладна записка от Иван Алексиев – Кмет на Община Поморие, относно освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД до провеждане на процедура за конкурс за избор на управител на „Медицински център 1 - Поморие“ ООД. Колеги, пак ще прочета аз решението, което има уточнения и поправки по време на комисията. Комисията приемат докладната записка и проекта за решение, като в проекта за решение: Т.4 се допълва с името на „д-р Нина Кирова Апостолова“; Т.6 се допълва с „който е неразделна част от настоящото решение“. Комисиите приемат проекта за договор със следните промени: В чл.6, в текста на т.6.1 „държавата“ да се чете „общината“; В т.15.7. „за повече от 6 месеца“ да се чете „за повече от 45 дни“; В чл.23 „Управителят има право на 30 работни дни платен годишен отпуск“ да се чете „Управителят има право на 15 работни дни платен годишен отпуск“; Чл.29 да отпадне, като чл.30 става 29, а чл.31 става чл.30. И пак същото уточнение да го направя аз сега в самото заседание - Чл.13. Да се чете: „Настоящият договор се сключва за срок от влизане в сила на решение №“ - ще го допишем - на Общински съвет - Поморие до избор на управител на „Медицински център 1 - Поморие“ ООД считано от“ - пак ще запишем датата - на влизането му в сила. Колеги, някакви други предложения или някакви други становища? Двете промени са идентични и за двата договора. Ако няма преминаваме към поименно гласуване. Заедно с направените уточнения и промени.

Коментари в залата, относно текста на чл.13 от проекта за договор.
г-н Адамов – Но, колеги, вие сега така говорите от място. Нали трябва да го обобщим, трябва да се запише. Така, когато не е казано на микрофона, когато не е записано в решението, как да го запишем?! Всеки си говори от …един колега да го обобщи, да го изчете на микрофона, да го каже на микрофона за можем да го запишем както трябва да бъде. Защото ние сега водим някакви разговори тука в залата, а пък не става въпрос точно какво трябва да бъде, какъв да бъде текста.

г-жа Канева -  юридически консултант към техн. звено при Общински съвет – Поморие - В чл.13 от договора за управление, договорите за управление и на двете дружества – на МБАЛ – Поморие и на Медицински център 1 – Поморие, чл.13 да бъде със следния текст: „Настоящият договор се сключва за срок до провеждането на конкурс и избор на нов управител на дружеството, но не повече от 6 месеца, считано от 01.03.2024г.“.

г-н Адамов – Така. Сега, колеги, ще гласуваме така това решение. Да се върнем ли после да гласуваме и за МБАЛ със същата поправка? Добре. Така. Гласуваме докладна записка с № 280.

Председателят на съвета чете имената на общинските съветници и те отговарят „за”, „против” и „въздържал се” по приемане на докладна записка, относно освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД до провеждане на процедура за конкурс за избор на управител на „Медицински център 1 - Поморие“ ООД с направените изменения и допълнения.

Адам Георгиев Адамов					за
Бейхан Али Мустафа					-
Веселин Атанасов Анестиев				за
Георги Тошков Вражев 				за
Донка Георгиева Атанасова – Вранчева		за
Ива Димитрова Кусева 					за
Иван Кънчев Дачев 					за	
Илиан Христов Щерев 					за	
Катя Аргирова Христофорова 			за	
Милен Тодоров Манолов 				за	
Назиле Сали Осман 					за	
Найден Щерионов Пулакев				- 				
Никола Дяков Абрашев 				за	
Николай Драгомиров Буковинов 			за
Петя Янева Арнаудова 					за	
Радостин Колев Колев 					за
Сезгин Хасан Кадил 					за	
Фатме Ахмед Хюсеин 					за	
Христо Александров Христов 			възд.
Христо Стоянов Широков 				за	
Юсеин Мехмедали Мехмедали			за

Гласува се – 18 гласа „за”, 1 гласа „въздържали се”, 0 гласа „против” от 19 присъстващи общински съветници – приема се.

г-н Адамов – И така, сега колеги, ще ви помоля пак още един път да гласуваме, по – точно да прегласуваме докладна записка № ОС-279/19.02.2024г. с единствената промяна в чл.13 да е същият, както да е за медицинския център. Да, изчети го Валя.

г-жа Канева -  отново в чл.13 в договора за възлагане управление на дружеството, текста на чл. 13 да бъде следния: „Настоящият договор се сключва за срок до провеждането на изборна конкурсна процедура и избор на нов управител на дружеството, но не повече от 6 месеца, считано от 01.03.2024г.“.

г-н Адамов – Благодаря. Колеги, това е промяната само, която ще прегласуваме с новото гласуване на докладната. Преминаваме към поименно гласуване.

Председателят на съвета чете имената на общинските съветници и те отговарят „за”, „против” и „въздържал се” по приемане на докладна записка, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД с изменението на чл.13 от приложения договор за възлагане на управлението - Чл.13. да се чете: „Настоящият договор се сключва за срок до провеждането на изборна конкурсна процедура и избор на нов управител на дружеството, но не повече от 6 месеца, считано от 01.03.2024г.“.

Адам Георгиев Адамов					за
Бейхан Али Мустафа					-
Веселин Атанасов Анестиев				за
Георги Тошков Вражев 				за
Донка Георгиева Атанасова – Вранчева		за
Ива Димитрова Кусева 					за
Иван Кънчев Дачев 					за	
Илиан Христов Щерев 					за	
Катя Аргирова Христофорова 			за	
Милен Тодоров Манолов 				за	
Назиле Сали Осман 					за	
Найден Щерионов Пулакев				- 				
Никола Дяков Абрашев 				за	
Николай Драгомиров Буковинов 			за
Петя Янева Арнаудова 					за	
Радостин Колев Колев 					за
Сезгин Хасан Кадил 					за	
Фатме Ахмед Хюсеин 					за	
Христо Александров Христов 			възд.	
Христо Стоянов Широков 				за
Юсеин Мехмедали Мехмедали 			за

Гласува се – 18 гласа „за”, 1 гласа „въздържали се”, 0 гласа „против” от 19 присъстващи общински съветници – приема се.

Т.5:„РЕШЕНИЕ НА ОБЩИНСКИ СЪВЕТ НА ОСНОВАНИЕ ЧЛ.21, АЛ.1, Т.23 ОТ ЗМСМА И ВЪВ ВРЪЗКА С ЧЛ.15, АЛ.2 ОТ ЗАКОНА ЗА УСТРОЙСТВО НА ЧЕРНОМОРСКОТО КРАЙБРЕЖИЕ ЗА ОПРЕДЕЛЯНЕ НА ПЕРИОДА НА ЗАБРАНА ЗА ИЗВЪРШВАНЕ НА СТРОИТЕЛНО – МОНТАЖНИ РАБОТИ НА ТЕРИТОРИЯТА НА ГР.ПОМОРИЕ И ГР.АХЕЛОЙ.“

[bookmark: _GoBack] г-н Адамов – Колеги, пета точка от дневния ред е докладна записка под номер: ОС-276/19.02.2024г. - Докладна записка от Иван Алексиев – Кмет на Община Поморие, относно решение на Общински съвет на основание чл.21, ал.1, т.23 от ЗМСМА и във връзка с чл.15, ал.2 от Закона за устройство на черноморското крайбрежие за определяне на периода на забрана за извършване на строително – монтажни работи на територията на гр.Поморие и гр.Ахелой. Колеги, по тази докладна комисиите нямат уточнения и промени. Приемат докладната записка. Накой в момента да има някакви предложения, мнения или становища? Не виждам. Не е поименно гласуване, затова който е съгласен, моля да гласува.

Гласува се – 19 гласа „за”, 0 гласа „въздържали се”, 0 гласа „против” от 19 присъстващи общински съветници – приема се.
След приключване на дневния ред председателя на съвета Адам Адамов закри заседанието.

Бяха приети следните решения:

По т.1. от дневния ред:„ОС-304/22.02.2024г. – Предложение от Адам Адамов – Председател на  Общински съвет – Поморие за приемане на Декларация за подкрепа на становището на Сдружение на хотелиери и ресторантьори Поморие, Сдружение „Чисто Море” - Поморие, Асоциация на туроператорите и турагентите – Поморие, Рибарско сдружение „Нептун” – Поморие относно приетия на първо четене Законопроект за енергията от възобновяеми източници в морските пространства.“ с 18 гласа „за”, 0 гласа „въздържали се”, 0 гласа „против” от 18 присъстващи общински съветници се прие следното
Р Е Ш Е Н И Е
№ 94/26.02.2024г.
1. На основание чл.21, ал.2 от ЗМСМА и чл.8, ал.1 от Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие Общински съвет - Поморие приема Декларация за подкрепа на становището на Сдружение на хотелиери и ресторантьори Поморие, Сдружение „Чисто Море” - Поморие, Асоциация на туроператорите и турагентите – Поморие, Рибарско сдружение „Нептун” – Поморие относно приетия на първо четене Законопроект за енергията от възобновяеми източници в морските пространства.
	2. Общински съвет - Поморие възлага на Председателя на Общински съвет – Поморие да изпрати Декларацията до Народното събрание, Председателите на парламентарни групи и всички др. институции, имащи отношение към проблема, които прецени.
	3. На основание чл.60, ал.1 от АПК, с оглед кратките срокове между първо и второ четене на Законопроекта в Народното събрание, Общински съвет - Поморие приема предварително изпълнение на настоящото решение.

ДО 
Г-Н РОСЕН ЖЕЛЯЗКОВ
ПРЕДСЕДАТЕЛ НА НАРОДНО СЪБРАНИЕ НА РЕПУБЛИКА БЪЛГАРИЯ
ПРЕДСЕДАТЕЛИТЕ НА ПАРЛАМЕНТАРНИТЕ ГРУПИ

ДЕКЛАРАЦИЯ ЗА ПОДКРЕПА

Община Поморие и Общински съвет – Поморие заставаме зад становището на Сдружение на хотелиери и ресторантьори – Поморие, Сдружение „Чисто море“ – Поморие, Асоциация на туроператорите и турагентите  – Поморие, Рибарско сдружение „Нептун“ – Поморие относно приетия на първо четене Законопроект за енергията от възобновяеми източници в морските пространства.

Подкрепяме позицията, че възобновяемите енергийни източници в морето ще окажат изключително негативно влияние върху птици, морски бозайници, морска и дънна фауна и ще съсипят риболова и биоразнообразието в крайбрежните зони на Черно море. Това от своя страна ще доведе  и до преки загуби за бюджета и ще нанесе щети върху туризма и върху поминъка рибарство.
Апелираме Законът за енергията от възобновяеми източници в морските пространства да бъде преразгледан и да се вземе под внимание нашето становище като пряко заинтересована страна.

По т.2. от дневния ред:„ОС-271/15.02.2024г. - Докладна записка от Иван Алексиев – Кмет на Община Поморие, относно отдаване под наем на мери, пасища и ливади от Общински поземлен фонд за общо и индивидуално ползване за стопанската 2024 – 2025г.“ с 19 гласа „за”, 0 гласа „въздържали се”, 0 гласа „против” от 19 присъстващи общински съветници се прие следното
Р Е Ш Е Н И Е
№ 95/26.02.2024г.
Общински съвет - Поморие на основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 37о от ЗСПЗЗ, във връзка с чл. 37и, ал. 1, ал. 3, ал. 4, ал. 13 и ал. 14 от ЗСПЗЗ и съгласно оценки от независим оценител:
I. 1. Приема годишен план за паша в община Поморие за стопанската 2024-2025 година и определя пасищата, мерите и ливадите от  Общинския поземлен фонд (ОПФ) за общо и индивидуално ползване, както и списъци на имотите за индивидуално ползване, съгласно Приложение 1, което е неразделна част от настоящото решение. 
2. Дава съгласие за предоставяне на мери и пасища и ливади от ОПФ за индивидуално ползване от собственици или ползватели на животновъдни обекти с пасищни селскостопански животни и за общо ползване от общоселските стада. 
3. Приема Правила за ползване на общинските мери и пасища за отглеждане на животните в съответствие с условията за поддържане на земята в добро екологично и земеделско състояние, както следва:
 Задължения на общината:
- Да осигури безпрепятствено ползване на общинските мери и пасища за извеждане на паша на притежаваните от земеделските стопани животни.
- Да предоставя информация и методически указания на ползвателите относно необходимите мероприятия по поддържане и опазване на мерите и пасищата. 
- Мерките за ветеринарна профилактика и борба срещу болестите по животните се определят съгласно Държавната профилактична програма за задължителните мерки за профилактика и борба срещу болестите по животните и Закона за ветеринарномедицинската дейност /ЗВМД/. Постоянно действащите епизоотични комисии предприемат действия и контролират изпълнението на набелязаните мерки за предотвратяване или ликвидиране на заболяването до стабилизирането на обстановката. В зависимост от епизоотичната обстановка се провеждат задължителни дезинфекции, дезинсекции и дератизации, хигиенизиране на водопои или налагане на забрана върху използването им при необходимост.
- При ползването на пасищата и мерите от ОПФ е необходимо да се спазват Националните стандарти за поддържане на земята в добро земеделско и екологично състояние, включващи опазване на почвата от ерозия, запазване на структурата на почвата, осигуряване на минимално ниво на поддръжка на естествените местообитания. 
Задължения на животновъдите, ползватели на общински мери и пасища:
- Да почистват постоянните пасища от нежелана храстовидна растителност и да провеждат борба с плевели и устойчиви растителни видове.
- Да не променят предназначението на пасищата и мерите, да не ги разорават и да не ги използват за неземеделски нужди.
- Да не допускат замърсяването им с битови, строителни, производствени, опасни и други отпадъци.
- Да не се палят сухи треви и храсти в пасищата, мерите. 
- Да окосяват порасналата, не изпасана трева.
- При необходимост да извършват пръскане със съответните разрешени препарати за обезпаразитяване и наторяване. Да не ги наторяват с изкуствени торове и с утайки от пречистени отпадни води. 
- Да не се извършва паша нощем и без пастир.
- Да не се допуска лагеруване на домашни животни в пасищата. 
- Да не извършват сеч на намиращите се върху отдадените под наем пасища и мери отделно стоящи или групи дървета, без разрешение от компетентните органи. 
- Да ги опазват от ерозиране, заблатяване, засоляване. 
- Да не изграждат постройки с траен статут в пасищата и мерите. 
- Да не ги преотстъпват за ползване на трети лица. 
- Да не ограждат наетите мери и пасища. 
- Да осигурят свободен достъп до наетите от тях пасища и мери на всички тревопасни животни , отглеждани в населено място , независимо от техния вид и възраст. 
- Нямат право да събират такса от собствениците на животни, независимо от разходите, които са направили по почистване на пасищата и мерите. 
- Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
 - Ползвателите на мери и пасища от общинския поземлен фонд организират охраната на ползваните от тях имоти, включени в договора за наем. 
- При ползването на пасищата и мерите от ОПФ е необходимо да се спазват Националните стандарти за поддържане на земята в добро земеделско и екологично състояние, включващи опазване на почвата от ерозия, запазване на структурата на почвата, осигуряване на минимално ниво на поддръжка на естествените местообитания. 
4.Определя пазарна наемна цена за стопанската 2024-2025 г. за мери, пасища и ливади за имотите от Приложение 1.
		4.1. Средната годишна наема цена, определена по пазарен механизъм за мери и пасища е както следва:
		- с. Бата – 10,30 лв./дка
		- с. Горица – 9,50 лв./дка
		- гр. Каблешково – 12,30 лв./дка
		- с. Козичино – 8,20 лв./дка
		- с. Лъка – 11,80 лв./дка
- с. Габерово – 9,50 лв./дка
- с. Дъбник – 9,40 лв./дка
- с. Страцин – 10,10 лв./дка
- с. Медово – 12,70 лв./дка
- кв. Каменар, гр. Поморие – 13,30 лв./дка
- с. Гълъбец – 10,00 лв./дка
- с. Белодол – 9,30 лв./дка
- с. Порой – 10,70 лв./дка
 - гр. Ахелой – 9,50 лв./дка
- с. Косовец – 8,10 лв./дка
- с. Александрово – 9,20 лв./дка
4.2. Средната годишна наемна цена, определена по пазарен механизъм за ливади е както следва:
- с. Страцин – 12,40 лв./дка
- с. Лъка – 12,00лв./дка
- с. Горица – 12,80 лв./дка.
              5. Договорите за наем да бъдат сключвани за 5 /пет/ стопански години, считано от стопанската 2024-2025г.
6. Останалите свободни пасища, мери и ливади да се отдават под наем чрез търг за срок от една стопанска година само на собственици на пасищни селскостопански животни, регистрирани в Интегрираната информационна система на БАБХ.
7. Останалите свободни мери, пасища и ливади, след провеждане на търга по т. 6, да се отдадат под наем чрез търг за срок от една стопанска година, на собственици на пасищни животни и на лица, които поемат задължение да ги поддържат в добро земеделско и екологично състояние, като търговете по т. 6 и т. 7 да се проведат по реда на ЗОС.
II. На основание чл. 60, ал. 1 от АПК, с оглед спазване на установените срокове по ЗСПЗЗ в чл. 37и, ал. 3 и ал. 5, а именно, че Община Поморие е длъжна в срок до 1 март да публикува на интернет страницата си Списък на имотите за индивидуално ползване с категории, Общински съвет - Поморие допуска предварително изпълнение на решението.

По т.3. от дневния ред:„ОС-279/19.02.2024г.- Докладна записка от Иван Алексиев – Кмет на Община Поморие, относно заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД.“ с 18 гласа „за”, 1 гласа „въздържали се”, 0 гласа „против” от 19 присъстващи общински съветници се прие следното
Р Е Ш Е Н И Е
№ 96/26.02.2024г.
На основание на чл. 21, ал. 1, т. 9 от ЗМСМА, чл. 2, ал. 1, т. 1 и т. 2 от Закона за публичните предприятия, чл. 65 и чл. 70, ал. 2 и ал. 3 от Правилника за прилагане на закона за публичните предприятия, чл. 137, ал. 1, т. 5 и чл. 141, ал. 7 и чл. 147, ал. 2 от Търговски закон и чл. 37, ал. 2, чл. 40, ал. 1, т. 10 и ал. 2 от  НАРЕДБА № 10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност

[bookmark: _Hlk140654159][bookmark: _Hlk158894745]1. Общински съвет - Поморие, прекратява предсрочно на основание раздел VI. Прекратяване на договора, чл. 15, ал. 1, т. 15.1 договор с изх. рег. № Д-323/21.09.2021 г. за възлагане на управлението на публично предприятие-Еднолично дружество с ограничена отговорност „МБАЛ -  Поморие“ ЕООД, сключен между Община Поморие и д - р Кирил Асенов Хинов, считано от 01.03.2024 г.
2. Общински съвет - Поморие на основание чл. 17 от договор с изх. рег. №                         Д- 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ - Поморие“ ЕООД не освобождава от отговорност д - р Кирил Асенов Хинов, като Управител по чл. 145 от Търговския закон и не погасява правомощието на Община Поморие, като Принципал за освобождаване от отговорност, да търси причинените на дружеството вреди.
3. Общински съвет - Поморие, възлага на кмета на Община Поморие да прекрати предсрочно договор с изх. рег. № Д - 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ -  Поморие“ ЕООД, сключен между Община Поморие и д - р Кирил Асенов Хинов.
4. Общински съвет - Поморие избира за временно изпълняващ длъжността Управител на „МБАЛ - Поморие“ ЕООД, за срок не по - дълъг от 6 месеца до провеждането на изборна конкурсна процедура за възлагане на управлението на дружеството Илко Тодоров Илчев – магистър здравен мениджмънт и възлага на кмета на Община Поморие да сключи договор за възлагане управлението на едноличното дружество с ограничена отговорност „МБАЛ - Поморие“ ЕООД с временно изпълняващия длъжността Илко Тодоров Илчев, считано от 01.03.2024 г.
5. Общински съвет - Поморие определя, временно изпълняващият длъжността управител на „МБАЛ - Поморие“ ЕООД да получава месечно възнаграждение определено при стойност на една бална единица, равна на минималната месечна работна заплата, установена за страната за съответния месец.
6. Общински съвет - Поморие одобрява представеният проект на договор за възлагане на управление на „МБАЛ - Поморие“ ЕООД, който е неразделна част от настоящото решение със следните промени:
- В чл.6, в текста на т.6.1 „ държавата“ да се чете „общината“;
- Чл.13. да се чете: „Настоящият договор се сключва за срок до провеждането на изборна конкурсна процедура и избор на нов управител на дружеството, но не повече от 6 месеца, считано от 01.03.2024г.“;
- В т.15.7. „за повече от 6 месеца“ да се чете „за повече от 45 дни“;
- В чл.23 „Управителят има право на 30 работни дни платен годишен отпуск“ да се чете „Управителят има право на 15 работни дни платен годишен отпуск“;
- Чл.29 да отпадне, като чл.30 става 29 и чл.31 става чл.30.
7.След прекратяване на договор с изх. рег. № Д - 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ - Поморие“ ЕООД, сключен между Община Поморие и д - р Кирил Асенов Хинов, същият да бъде заличен като управляващ и представляващ „МБАЛ - Поморие“ ЕООД в Търговския регистър при Агенция по вписванията 
8. Общински съвет - Поморие задължава избраният временно изпълняващ длъжността Управител на „МБАЛ - Поморие“ ЕООД, след сключване на договора за управление, да предприеме необходимите действия за вписване на обстоятелствата по промяната в Търговския регистър при Агенция по вписванията.
9. Общински съвет - Поморие допуска предварително изпълнение на решението на основание чл.60, ал.1 от АПК, с оглед защита на обществените интереси и за да се осигури живота и здравето на гражданите.

По т.4. от дневния ред:„ОС-280/19.02.2024г.- Докладна записка от Иван Алексиев – Кмет на Община Поморие, относно освобождаване на д-р Ирина Данчева Янчева като управител на търговско дружество „Медицински център 1 - Поморие“ ООД, избиране на временно изпълняващ длъжността управител на „Медицински център 1 - Поморие“ ООД и провеждане на процедура за конкурс за избор на управител на „Медицински център 1 - Поморие“ ООД.“ с 18 гласа „за”, 1 гласа „въздържали се”, 0 гласа „против” от 19 присъстващи общински съветници се прие следното
Р Е Ш Е Н И Е
№ 97/26.02.2024г.
На основание на чл. 21, ал. 1, т. 9 от ЗМСМА, чл. 2, ал. 1, т. 1 и т. 2 от Закона за публичните предприятия, чл. 65 и чл. 70, ал. 2 и ал. 3 от Правилника за прилагане на закона за публичните предприятия, чл. 137, ал. 1, т. 5 и чл. 141, ал. 7 от Търговски закон и чл. 37, ал. 2, чл. 40, ал. 1, т. 10 и ал. 2 от  НАРЕДБА №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност

1. Общински съвет - Поморие, прекратява предсрочно на основание раздел VI. Прекратяване на договора, чл. 15, ал. 1, т. 15.1 договор с изх. рег. № Д-474/22.12.2023 г. за възлагане на управлението на публично предприятие - дружество с ограничена отговорност „Медицински център 1 -  Поморие“ ООД, сключен между Община Поморие и д-р Ирина Данчева Янчева, считано от 01.03.2024 г.
2. Общински съвет - Поморие на основание чл. 17 от договор с изх. рег. № Д- 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 - Поморие“ ООД не освобождава от отговорност д-р Ирина Данчева Янчева, като Управител по чл. 145 от Търговския закон и не погасява правомощието на Община Поморие, като Принципал за освобождаване от отговорност, да търси причинените на дружеството вреди.
3. Общински съвет - Поморие, възлага на кмета на Община Поморие да прекрати предсрочно договор с изх. рег. № Д- 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 -  Поморие“ ООД, сключен между Община Поморие и д-р Ирина Данчева Янчева, считано от 01.03.2024 г.
4. Общински съвет - Поморие избира за временно изпълняващ длъжността Управител на „Медицински център 1 - Поморие“ ООД, за срок не по-дълъг от 6 месеца до провеждането на изборна конкурсна процедура за възлагане на управлението на дружеството д-р Нина Кирова Апостолова и възлага на кмета на Община Поморие да сключи договор за възлагане управлението на едноличното дружество с ограничена отговорност „Медицински център 1 - Поморие“ ООД с временно изпълняващия длъжността д-р Нина Кирова Апостолова, считано от 01.03.2024 г.
5. Общински съвет - Поморие определя, временно изпълняващият длъжността управител на „Медицински център 1 - Поморие“ ООД да получава месечно възнаграждение определено при стойност на една бална единица, равна на минималната месечна работна заплата, установена за страната за съответния месец.
6. Общински съвет - Поморие одобрява представеният проект на договор за възлагане на управление на „Медицински център 1 - Поморие“ ООД който е неразделна част от настоящото решение със следните промени:
- В чл.6, в текста на т.6.1 „ държавата“ да се чете „общината“;
- Чл.13. да се чете: „Настоящият договор се сключва за срок до провеждането на изборна конкурсна процедура и избор на нов управител на дружеството, но не повече от 6 месеца, считано от 01.03.2024г.“;
- В т.15.7. „за повече от 6 месеца“ да се чете „за повече от 45 дни“;
- В чл.23 „Управителят има право на 30 работни дни платен годишен отпуск“ да се чете „Управителят има право на 15 работни дни платен годишен отпуск“;
- Чл.29 да отпадне, като чл.30 става 29 и чл.31 става чл.30.
7.След прекратяване на договор с изх. рег. № Д - 474/22.12.2023 г. за възлагане на управлението на публично предприятие - дружество с ограничена отговорност „Медицински център 1 - Поморие“ ООД, сключен между Община Поморие и д - р Ирина Данчева Янчева, същата да бъде заличена като управляващ и представляващ „Медицински център 1 - Поморие“ ООД в Търговския регистър при Агенция по вписванията 
8. Общински съвет - Поморие задължава избраният временно изпълняващ длъжността Управител на „Медицински център 1 - Поморие“ ООД, след сключване на договора за управление, да предприеме необходимите действия за вписване на обстоятелствата по промяната в Търговския регистър при Агенция по вписванията.
9. Общински съвет - Поморие допуска предварително изпълнение на решението на основание чл.60, ал.1 от АПК, с оглед защита на обществените интереси и за да се осигури живота и здравето на гражданите.

По т.5. от дневния ред:„ОС-276/19.02.2024г. - Докладна записка от Иван Алексиев – Кмет на Община Поморие, относно решение на Общински съвет на основание чл.21, ал.1, т.23 от ЗМСМА и във връзка с чл.15, ал.2 от Закона за устройство на черноморското крайбрежие за определяне на периода на забрана за извършване на строително – монтажни работи на територията на гр.Поморие и гр.Ахелой.“ с 19 гласа „за”, 0 гласа „въздържали се”, 0 гласа „против” от 19 присъстващи общински съветници се прие следното
Р Е Ш Е Н И Е
№ 98/26.02.2024г.
            1. На основание чл.21, ал.1, т.23 от ЗМСМА и във връзка с чл.15, ал.2, от Закона за устройство на черноморското крайбрежие, Общински съвет – Поморие изменя свое Решение №80/25.01.2024г., като допълва т.2 от решението със следния обект:
 
-„Филиал за спешна медицинска помощ, навес за линейки, козирка, дизел генератор и паркинг в ПИ с идентификатор 57491.501.688 по КККР на гр. Поморие“ - по разрешение за строеж на Министерство на здравеопазването.

           2. Настоящото решение да се счита неразделна част от Решение №80/25.01.2024г.



Председател на Общински съвет 
					     Поморие:  

									/Адам Адамов /
							


Техн.секретар:

/М.Драгнева/

